റോഡില് കുഴിയും വഴിയോര കച്ചവടവും കാട്ടാക്കടയില് യാത്രക്കാര് ദുരിതയാത്രയില് കാട്ടാക്കട: കുഴികള് നിറഞ്ഞ, വീതി കുറഞ്ഞ റോഡുകള് ഇരുവശവും അനധികൃത പാര്ക്കിങ്ങും വഴിവാണിഭവും. നോട്ടിസ് നല്കി ചടങ്ങ് തീര്ക്കുന്ന തദ്ദേശ സ്ഥാപനങ്ങള് റോഡ് കയ്യേറിയുള്ള വഴി വാണിഭം നീക്കാനോ,റോഡിലേക്കുള്ള ഇറക്കുകള് പൊളിക്കാനോ തയാറാവാത്തത് സ്ഥിതി ഗുരുതരമാക്കി. കെഎസ്ആര്ടിസി ഡിപ്പോ മുതല് നെയ്യാര് ഡാം മാര്ക്കറ്റ് റോഡുകളിലെ യാത്ര ഏറെ ദുഷ്കരം. വിദ്യാഭ്യാസ സ്ഥാപനങ്ങള് പരീക്ഷക്കായി തുറന്നതോടെ പട്ടണത്തിലെ തിരക്ക് കൂടി. അധ്യയനം പുനഃരാരംഭിക്കുന്നതോടെ സ്ഥിതി കൂടുതല് വഷളാകുന്നുണ്ട്. നെയ്യാര് ഡാം റോഡില് അപകടങ്ങള് തുടര്ക്കഥയാണ്. റോഡിലെ കുഴികളില് വീണ് ഇരുചക്ര വാഹനയാത്രികര് പരുക്കേല്ക്കുന്നത് പതിവായി. ഇന്നലെ രാവിലെ സര്ക്കാര് ആശുപത്രിക്ക് മുന്നില് ഉണ്ടായ അപകടത്തില് ആമച്ചല് സ്വദേശി മണികുട്ടന് കാലിനു പരുക്കേറ്റു. റോഡിലെ കുഴിയില് വീഴാതെ ബൈക്ക് ഒരുവശത്ത് കൂടി ഓടിക്കുന്നതിനിടെ മുന്നിലെ കുഴിയില് വീഴാതെ മറ്റൊരു ബൈക്ക് പെട്ടെന്ന് ബ്രേക്ക് ചെയ്തതാണ് അപകടത്തിന് കാരണമായത്.The post റോഡില് കുഴിയും വഴിയോര കച്ചവടവും കാട്ടാക്കടയില് യാത്രക്കാര് ദുരിതയാത്രയില് first appeared on MalayalamExpressOnline.